כוח פיג'יי

כוח פיג'יי (בצרפתית: Pyjamasques (מסכות פיג'מה); באנגלית: PJ masks) היא סדרת אנימציה ממוחשבת בריטית-צרפתית לילדים, אשר משודרת בישראל בערוץ דיסני ג'וניור. סדרה זו מספרת על שלושה נערים רגילים כאשר בלילות עליהם להציל את העיר יחד עם הכוחות המיוחדים שלהם ב-4 בספטמבר 2023 הודיעו שעונה 7 בהכנות ושהיא צפויה לצאת ב-3 בינואר 2025. כל המדבבים בגרסה האנגלית בעונה האחרונה יישארו, אך מדבבים כמו אדיסון הולי, שדיבבה את אמאיה/ינשופונת תוחלף בקאזומי אוונס. בניגוד לעונות האחרות, זו היא הראשונה שתופק באנימציה ממוחשבת מתקדמת ביותר, כאשר כל הדמויות עוצבו מחדש. העלילה עוסקת בילדים ביום ההופכים לגיבורי-על בעלי תכונות של בעלי חיים ליליים (זיקית, חתול וינשוף) כדי להילחם ב"נבלי הלילה", ילדים המבצעים פשעים. בכל פרק לומדים הילדים לשתף פעולה ביניהם על מנת לפתור בעיות, ולהילחם כנגד אויביהם השונים. קונור (Connor) / ילד חתול (Catboy) - ילד גיבור על בתלבושת כחולה דמוית חתול. שם גיבור העל שלו באנגלית הוא הלחם של המילים "ילד" ו-"חתול". כוחות העל שלו הם: "סופר מהירות חתול" - ריצה ממש מהירה; "סופר קפיצת חתול" - יכולת קפיצה לגובה רצינית; ו - " סופר אוזני חתול" - מעין סונאר. בעונה השנייה מקבל " סופר פסי חתול " - יכולת להשליך חבלים. בעונה חמישית מקבל "סופר כדורי פרווה" - היכולת להשליך כדורי פרווה על מישהו. גרג (Greg) / גקו (Gekko) - ילד גיבור על בתלבושת ירוקה דמוית לטאה. שם גיבור העל שלו, "גקו", הוא מין של שממית בעלת שם זה, הנפוצה בדרום-מזרח אסיה ובעלת יכולת מרשימה של טיפוס על משטחים חלקים. כוחות העל שלו הם: "סופר הסוואת גקו" - יכולת להסוות את עצמו ולהחליף צבעים; "סופר שרירי גקו" - חוזק על; ו - "סופר אחיזת לטאה" - יכולת היצמדות למשטחים. בעונה השנייה מקבל "סופר מגיני גקו" - יכולת לשלוף מגנים מהמרפקים שלו. בעונה חמישית מקבל "חבטת זנב לטאה" - היכולת לחבוט חזק ממש למי שהוא מכוון אליו. את דמותו מדבב קייל האריסון ברייטקופף. אמאיה (Amaya) / ינשופונת (Owlette) - ילדה גיבורת על, בתלבושת אדומה דמוית ינשוף. שם גיבורת העל שלה באנגלית הוא "ינשוף" והתוספת "Ette" המציינת "נקבה" באנגלית. כוחות העל שלה הם: יכולת תעופה; "רוח כנפי ינשוף" - יצירת משב רוח חזק; ו"סופר עיני ינשוף" - יכולת ראיית לילה ממוקדת. בעונה השנייה מקבלת "סופר נוצות ינשוף" - יכולת לשגר מעין נוצות שעושות כל מיני דברים. בעונה חמישית מקבלת "רשת נוצות ינשוף" - היכולת ליצור רשת סביב הנבל ולכלוא אותו בה. פיג'יי רובוט (PJ Robot) (עונה 2) - רובוט שנבנה על ידי רומיאו כדי לרגל עבורו אצל כוח פיג'יי. החליף צד ועוזר לצוות. ארמדילן (Armadylan) (עונה 2) - ילד גיבור על בתלבושת חומה דמוית ארמדיל. שם גיבור העל שלו הוא הלחם של המילה "ארמדיל" והשם "דילן" (שם אנגלי נפוץ לבנים). כוחות העל שלו הם חוזק על, חפירה והתכדררות. אן יו (An Yu) (עונה 3) - ילדה גיבורת על בתלבושת אדומה וצהובה דמוית דרקון. כוחות העל שלה הם להשתמש מטה שלה כנשק או כדי לעוף. המטה מסוגל להפוך גם לחליל קסם. ניוטון (Newton) (עונה 4) - לוחם חלל שבא מתוצאה של התנגשות אסטרואידים משונה. כוחות העל שלו: מגני הגנה מאסטרואידים, ליצור כדורים לבנים, יכולת לחימה ולנשום בחלל ללא מכשירי נשימה. איוון (Ivan) / ילד הקרח (Ice Cub) (עונה 6) - חבר לכיתה של קונור, אמאיה וגרג שעבר לאחרונה לעיר. הוא נחמד לכולם. איוון השיג את הכוחות שלו מרסיס אסטרואיד שנפל לתוך הפיג'מה שלו בעונה 6 פרק 1, והפך אותו לגיבור שנראה כמו דוב קוטב. בשעות היום, איוון מסתובב עם כיסא גלגלים ולפעמים עם קביים. בתור ילד הקרח, הוא עונד פלטה על רגליו כדי לעזור לו לעמוד ולרכוב בסנובורד שלו כדי להתנייד בכל העיר. כוחות העל שלו הם: כדורי שלג, רחרוח למרחקים וחיבוק חזק. ליליפיי (Lilyfay) (עונה 6) - פיית חלל שפגשה את ניוטון סטאר לאחר שעזר לה לברוח מילדת הירח ומעששית. היא הצטרפה לגיבורי הכוח רק 3 פרקים לאחר מכן. היא חוקרת אסטרואידים ושומרת עליהם מפני נבלים שרוצים לגנוב אותם ולהשתמש בהם למטרות רשע. הכוחות שלה הם: ליצור כדורים לבנים, לעוף, גלישה עם אסטרואידים ונשימה בחלל החיצון, אבל היא יכולה גם ליצור שלג כוכבים ולהטעין גבישים בכוח שלה. באסטט (Bastet) (עונה 6) - ידועה גם בתור "חתולת השמש", גיבורה מצרית עתיקה שנוצרה בקסם כדי להילחם בילד פרעה. היא הצטרפה לגיבורי הכוח לאחר שילד חתול ואן יו חשבו שהיא נבלונית שעובדת עם ילד פרעה, אבל השלושה עבדו יחד כדי להביס אותו. כוחות העל שלה הם: דיסק השמש, נשק המורכב מאור טהור שיכול לשמש כמגן, טלפורטציה, זריקה למרחקים ולחום. רומיאו (Romeo) - ילד מדען נבל המבצע פשעים בעזרת טכנולוגיה. ילדת הירח (Luna Girl) - ילדה מפונקת בעלת כוחות מהירח. יש לה מגנט ורחפן ירח והיא נעזרת בעשים לביצוע פשעים. נינג'ת הלילה (Night ninja) - ילד נינג'ה המנהיג צוות נינג'ות לביצוע פשעים. ילדי הזאב (Wolfy Kids) (עונה 2) - שלושה אנשי זאב צעירים שעושים מהומות בלילה שבו הם הופכים לאנשי זאב. בעלי קריאה על קולית חזקה שיכולה להעיף אנשים. עששית (Motsuki) (עונה 3) - אחותה הקטנה של ילדת הירח. במקור הייתה אחת מעשי הלילה שעברה התבגרות מואצת ומוטציה. מתכננת פשעים לעיתים נגד אחותה ונגד כוח פי. ג'יי. קופי גו (Munki-gu) (עונה 4) - קוף קטן ושובב שאוהב לעשות צרות, לשחק ולעשות קונדס עם אחרים. פעם הוא נדחף לפסל אבן במשך 1,000 שנים על ידי המכשף כעונש על היותו שובב מדי, עם זאת, הוא שוחרר על ידי גקו לאחר שטפח על ראשו 3 פעמים בטעות. הכוחות שלו כוללים חיקוי קולות של אנשים אחרים, טיסה עם המגפיים הקסומים שלו ומשיכת כמות אינסופית של בננות משום מקום. ילד פרעה (Pharaoh Boy) (עונה 4) - ילד מומיה שהגיע דרך שער שהתגלה על פסל ספניקס במוזיאון שמגיע מ"העולם שמעבר". כשהוא פגש את כוח פי.ג'יי לראשונה, הוא התחיל להיות שתלטן כלפיהם והוא השתלט להם על הכוחות וגרם להם לעשות את מה שהוא רצה לעשות עם המטה שלו. המטה של הוא מקור הכוחות שלו בדיוק כמו המקל של אן יו. בניגוד לאן יו, הכוחות שלו פועלים בכל מקום והוא לעולם לא יכול לאבד אותם. קרלי וקרקוטה (Carly and Cartoka) (עונה 5) - הם צמיד אחים תאומים מהירים מכוכב זומזניה והם האיובים המושבעים של ילד חתול. יש להם מכונית מהירה מאוד בשילוב עם רכבי הפי.ג'יי המקוריים של כוח פי.ג'יי שהם גנבו בעונה 5 פרק 14 "קרלי וקרקוטה". הדיבוב העברי בוים על ידי שרון בורגאוקר (2016 - 2020) ותומר שביט (2021 - הווה), והופק על ידי ענבר שטגר עזרא. ביצוע שיר פתיחה על ידי סער בדישי. ביצוע קריינות על ידי צביקה פורמן. אתר האינטרנט הרשמי של כוח פיג'יי (באנגלית) אתר האינטרנט הרשמי של כוח פיג'יי (באנגלית) כוח פיג'יי, ברשת החברתית פייסבוק כוח פיג'יי, ברשת החברתית אקס (טוויטר) כוח פיג'יי, סרטונים בערוץ היוטיוב "כוח פיג'יי", במסד הנתונים הקולנועיים IMDb (באנגלית) "כוח פיג'יי", באתר נטפליקס "כוח פיג'יי", באתר Rotten Tomatoes (באנגלית) "כוח פיג'יי", באתר דיסני+ סדרות (באנגלית) "כוח פיג'יי", במסד הנתונים הקולנועיים KinoPoisk (ברוסית) כוח פיג'יי, במיזם "אישים" לתיעוד היצירה הישראלית פרסומת לשידור הפרק, ברשת החברתית פייסבוק, 18 באפריל 2024